กรุงไทยให้เป้า1,100
&nbsp;
20 ส.ค. 2554

มองหุ้นปีหน้าสดใสตั้งทริกเกอร์2ต่อ ไทยพาณิชย์ปันผลLTFหุ้น632ล.
โพสต์ทูเดย์ — KTAM มองหุ้นปีหน้าดัชนี 1,100 จุด ลุยออกกองทุนทริกเกอร์ 2 ขอกำไรหุ้น 10% หลังกองแรกเข้าเป้า 2 เดือน “ไทยพาณิชย์” เฮโลปันผลกองหุ้น
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า ปัจจุบันมูลค่าหุ้นไทยยังน่าสนใจ บริษัทหลายแห่งมีศักยภาพในการเติบโตในอนาคต คาดว่าตลาดหุ้นไทยจะซื้อขายกันที่ระดับดัชนี 1,100 จุด อัตราส่วนราคาต่อกำไร (พีอี) 12.5 เท่า ในปี 2554
บริษัทมองแนวโน้มตลาดหุ้นในอีก 10เดือนข้างหน้าคาดว่า ดัชนีจะปรับตัวเพิ่มขึ้นต่อเนื่อง เป็นผลมาจากเศรษฐกิจที่เติบโตแข็งแกร่ง โครงการลงทุนภาครัฐต่างๆ ที่สนับสนุนภาคธุรกิจทั้งระบบและแนวโน้มการไหลเข้าของเงินทุนจากต่างประเทศ 
นายสมชัย กล่าวว่า จากมุมมองดังกล่าวบริษัทจึงจะเปิดจำหน่ายกองทุนเปิดกรุงไทย 10 เอ็ม 10% ทริกเกอร์ ฟันด์ 2 (KTTrigger2) ระหว่างวันที่ 1427 ก.ย.2553 มูลค่าโครงการ 1,000 ล้านบาท อายุประมาณ 10 เดือนหรืออายุอาจต่ำกว่า 10 เดือน หากเกิดเหตุตามเงื่อนไขการเลิกกองทุนในกรณีที่กองทุนมีมูลค่าหน่วยลงทุนตั้งแต่ 11 บาทขึ้นไป เป็นเวลา 3 วันทำการติดต่อกัน จากมูลค่าหน่วยลงทุน ในช่วงเสนอขายครั้งแรก (IPO) ที่ราคา 10.00 บาทต่อหน่วย 
“บริษัทคาดว่ากองทุนดังกล่าว มีโอกาสสร้างผลตอบแทนตามเป้าหมายที่กำหนดไว้ได้”นายสมชัย กล่าว 
กองทุนมีนโยบายลงทุนในหุ้นโดยเฉลี่ยในรอบปีบัญชีไม่น้อยกว่า 65% ของมูลค่าทรัพย์สินสุทธิของกองทุน โดยเน้นลงทุนในหุ้นที่จดทะเบียนในตลาดหลักทรัพย์ที่มีปัจจัยพื้นฐานดี แนวโน้มการเติบโตทางธุรกิจสูงและให้ผลตอบแทนที่เหมาะสมเมื่อเทียบกับระดับความเสี่ยง โดยกองทุนจะบริหารแบบเชิงรุก จับจังหวะในการลงทุนและปรับพอร์ตสม่ำเสมอ
ทั้งนี้ บริษัทออกกองทุนต่อเนื่องหลังจากบริษัทได้เปิดจำหน่ายกองทุนเปิดกรุงไทย 10 เอ็ม 10% ทริกเกอร์ ฟันด์ (KTTrigger1) เมื่อเดือนพ.ค.ที่ผ่านมา บริษัทสามารถบริหารกองทุนหุ้นให้ผลตอบแทน 10% ภายในเวลา 2 เดือนกว่า ซึ่งเร็วกว่าที่กำหนดไว้ในโครงการ
ด้านนางโชติกา สวนานนท์ กรรมการผู้อำนวยการ บลจ.ไทยพาณิชย์ เปิดเผยว่า ดัชนีหุ้นที่เพิ่มขึ้นในช่วงที่ผ่านมา ทำให้กองทุนหุ้นมีผลดำเนินงานอยู่ในระดับที่ดีมาก บริษัทจึงเตรียมจ่ายเงินปันผลให้ผู้ถือหน่วยที่ลงทุนในกองทุนหุ้นและกองทุนรวมหุ้นระยะยาว (LTF) รวม 4 กองทุน ประมาณ 632 ล้านบาท
กองทุนเปิดไทยพาณิชย์หุ้นทุนปันผล จะจ่ายจากผลดำเนินงานวันที่ 31 พ.ค.8 ก.ย.2553 ในอัตราหน่วยละ 2.30 บาท ในวันที่ 23 ก.ย.นี้ และจ่ายให้แก่กองทุน LTF 3 กองทุนถือเป็นมูลค่าเงินปันผลต่อหน่วยสูงที่สุดนับตั้งแต่จ่ายมา จากการจ่ายปันผลรวม 9 ครั้งนับตั้งแต่ตั้งกองทุน รวมเป็น 8.4100 บาทต่อหน่วย ซึ่งกองทุนดังกล่าวมีนโยบายการลงทุนในหุ้นที่มีปัจจัยพื้นฐานดี มีความมั่นคงและจ่ายเงินปันผลสม่ำเสมอ โดยไม่จำเป็นต้องเป็นหุ้นที่มีมาร์เก็ตแคปสูง ซึ่งบริษัทฯจะคำนึงถึงระดับความเสี่ยงที่ไม่สูงเกินไปถึงแม้จะมีความผันผวนของตลาดแต่ก็เป็นช่วงระยะสั้น โดยจะใช้กลยุทธ์การลงทุนที่เน้นระยะกลางถึงระยะยาวและการผสานสัดส่วนการลงทุนที่เหมาะสมทำให้ได้รับผลตอบแทนที่ดีไม่ว่าตลาดจะขึ้นหรือลง จากผลดำเนินงานระหว่างวันที่ 1 ก.ค.8 ก.ย.2553 จำนวน 3 กองทุน ได้แก่ กองทุนเปิดไทยพาณิชย์หุ้นระยะยาวปันผล 70/30 (SCBLT1) ในอัตราหน่วยละ 0.30 บาท กองทุนเปิดไทยพาณิชย์หุ้นระยะยาวอินเตอร์ (SCBLT4) ในอัตราหน่วยละ 0.20 บาท และกองทุนเปิดไทยพาณิชย์หุ้นระยะยาวทาร์เก็ต (SCBLTT) ในอัตราหน่วยละ 0.50 บาท